CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ D'UNES PRÀCTIQUES BECADES EN LA CÀTEDRA INSTITUCIONAL D'ARQUITECTURA SOSTENIBLE DE LA UNIVERSITAT D'ALACANT (REFERÈNCIA: PRA- 41 / 2020-2021) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/13419)
  + [Valencià](/va/acuerdo/13690)






Selector de idioma

Leer

* [Español](/es/acuerdo/13613)
* [Valencià](/va/acuerdo/13233)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ D'UNES PRÀCTIQUES BECADES EN LA CÀTEDRA INSTITUCIONAL D'ARQUITECTURA SOSTENIBLE DE LA UNIVERSITAT D'ALACANT (REFERÈNCIA: PRA- 41 / 2020-2021)[Butlletí Oficial Universitat d'Alacant](/ca/Publicacion)
===========================================================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ D'UNES PRÀCTIQUES BECADES EN LA CÀTEDRA INSTITUCIONAL D'ARQUITECTURA SOSTENIBLE DE LA UNIVERSITAT D'ALACANT (REFERÈNCIA: PRA- 41 / 2020-2021)

Data d'aprovació
:   14/05/2021

Data de publicació
:   18/05/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/13711)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/13591)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/13171)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ D'UNES PRÀCTIQUES BECADES EN LA CÀTEDRA INSTITUCIONAL D'ARQUITECTURA SOSTENIBLE DE LA UNIVERSITAT D'ALACANT (REFERÈNCIA: PRA- 41 / 2020-2021)&url=https://www.boua.ua.es/va/acuerdo/13139)

**Títol:** CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ D'UNES PRÀCTIQUES BECADES EN LA CÀTEDRA INSTITUCIONAL D'ARQUITECTURA SOSTENIBLE DE LA UNIVERSITAT D'ALACANT (REFERÈNCIA: PRA- 41 / 2020-2021)

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 14 de maig de 2021

CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ D'UNES PRÀCTIQUES BECADES EN LA CÀTEDRA INSTITUCIONAL D'ARQUITECTURA SOSTENIBLE DE LA UNIVERSITAT D'ALACANT (REFERÈNCIA: PRA- 41 / 2020-2021)

CURS 2020-2021

BASES

PRIMERA - OBJECTE DE LA CONVOCATÒRIA

Oferir unes pràctiques becades en la Càtedra Institucional d'Arquitectura Sostenible de la Universitat d'Alacant, amb la finalitat de facilitar a l'alumnat la possibilitat d'aplicar i complementar els coneixements adquirits durant la seua formació acadèmica, afavorint l'adquisició de competències que el prepare per a l'exercici d'activitats professionals, en facilite l'ocupabilitat i en fomente la capacitat d'emprenedoria. El projecte formatiu, les activitats  proposades i les condicions són les següents:

1. Descripció de les tasques i activitats formatives:

Formació complementària, millora i especialització professional en l'àrea de treball d'Arquitectura, mitjançant la realització de les següents pràctiques:

- Manteniment i actualització de les RRSS de la Càtedra Arquitectura Sostenible.

- Disseny dels cartells associats als actes a realitzar per la Càtedra.

- Edició del llibre de treballs docents associats a la Càtedra realitzats durant el segon semestre del curs 20-21 en el GFA i DT.

2. Nombre de pràctiques, durada d'aquestes, horari i beca:

Nombre de pràctiques: 4.

- 1 pràctica per a suport en el disseny i desenvolupament de la pàgina web de la Càtedra.

- 1 pràctica per a suport en l'obertura i seguiment de RRSS de la Càtedra (Linkedin, Facebook, Instagram,...).

- I 2 pràctiques per a tasques de dibuix i maquetació: logo de la Càtedra, cartells de les diferents activitats, maqueta base per a la publicació d'un llibre.

Jornada: 15 hores setmanals que es realitzaran durant l'horari de matí i vesprada.

Data d'inici prevista de les pràctiques: a partir de finals de maig/inicis de juny, amb una duració de 3 mesos, prorrogables en els casos que establisca la Normativa de Pràctiques Externes de la Universitat d'Alacant.

Beca: 550 € bruts mensuals.

Segons el que disposa l'article 1 del Reial decret 1493/2011 es tramitarà la inclusió de les persones seleccionades en el Règim General de la Seguretat Social. L'estudiant en pràctiques haurà de facilitar a la Unitat de Pràctiques de la UA la documentació necessària una vegada requerida.

SEGONA - REQUISITS PER A PODER SOL·LICITAR AQUESTES PRÀCTIQUES

1. Estudiants de la UA matriculats/des durant el curs acadèmic 2020-21 en la titulació oficial de màster universitari en Arquitectura.

2. No mantenir relació contractual de tipus laboral, de prestació de serveis o assimilable amb la Universitat d'Alacant.

3. Complir els requisits per a poder realitzar unes pràctiques segons la normativa aplicable (Normativa de Pràctiques Externes de la Universitat d'Alacant).

NOTA:

Els/Les aspirants han de tenir la possibilitat de mantenir des de casa videoconferències amb el seu tutor/a, per la qual cosa necessiten tenir ordinador i una bona connexió a internet.

TERCERA - CRITERIS DE SELECCIÓ

La comissió encarregada de resoldre l'assignació de les pràctiques (composta segons es detalla en l'annex I) valorarà les sol·licituds presentades i que complisquen els requisits d'acord amb el barem que figura en l'annex II. Només podran ser considerats aquells mèrits obtinguts fins el dia que finalitze el termini de presentació d'instàncies.

Quan el nombre de candidats/tes no siga superior al de les pràctiques oferides en la convocatòria, es prescindirà de l'entrevista.

Podrà realitzar-se una prova per a avaluar el grau de coneixement en les matèries exigibles en la convocatòria. La superació de la prova, si escau, serà condició necessària per a l'assignació de les pràctiques.

La concessió d'aquesta beca serà incompatible amb l'obtenció de qualsevol altra beca o ajuda econòmica que tinga la mateixa finalitat durant el període de duració de les pràctiques (a excepció de les beques d'ajudes a l'estudi), per la qual cosa en cas de coincidència s'haurà de renunciar a l'altra beca perquè aquesta siga adjudicada. Així mateix serà incompatible amb la percepció de sous o salaris que impliquen vinculació contractual o estatutària de la persona interessada amb la Universitat d'Alacant.

QUARTA - MARC LEGAL I PRESSUPOSTARI

Aquestes pràctiques amb beca estan regulades en la Universitat d'Alacant tant pel RD 592 / 2014 d'11 de juliol com per la normativa pròpia de la UA, i han de seguir el procediment establit per a la tramitació de les pràctiques de l'alumnat de la UA, tant pel que fa a la proposta de pràctiques com a la documentació acadèmica de l'alumnat.

La dotació global màxima per a aquesta convocatòria és de  6.600 € i es troba consignada en el pressupost de l'Escola Politècnica Superior de la Universitat d'Alacant, en l'orgànica 41378I8246, qui rebrà la quantitat necessària des del pressupost de la Càtedra Institucional d'Arquitectura Sostenible de la Universitat d'Alacant, en la orgànica 21406Q0003. L'execució d'aquesta dotació està supeditada a la disponibilitat de liquiditat de la UA. La subvenció assignada a cada ajuda s'ajustarà al que  disposa la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la UA i al que estableix aquesta convocatòria.

CINQUENA - PRESENTACIÓ DE SOL·LICITUDS I TERMINI

Les sol·licituds, dirigides a la vicerectora d'Estudiants i Ocupabilitat es podran presentar  només a través de l'eAdministració en UACloud (eAdministració>Gestió>Tràmits>Acadèmics>Convocatòria de Sol·licitud de Pràctiques Becades en la UA), en el termini de 5 dies hàbils comptadors a partir del següent de la publicació d'aquesta convocatòria en el Butlletí Oficial de la Universitat d'Alacant (BOUA).

AVÍS: No s'admetran sol·licituds presentades per una altra via que no siga eAdministració>Gestió>Tràmits>Acadèmics>Convocatòria de Sol·licitud de Pràctiques Becades en la UA, en UACloud.

A la sol·licitud caldrà adjuntar:

- Currículum i carta de motivació.

- Documentació que acredite els mèrits al·legats.

SISENA - PUBLICACIÓ DE LLISTES I RESOLUCIÓ DE LA CONVOCATÒRIA

La llista de sol·licituds admeses i excloses es publicarà en la pàgina web de la Unitat de Pràctiques <https://web.ua.es/va/centro-empleo/practicas-y-empleo/practiques-en-la-ua/convocatories/convocatories-ua/practiques-en-la-ua.html> una vegada finalitzat el termini de presentació de sol·licituds i es donarà un termini de 3 dies hàbils per a les possibles esmenes a partir del següent de la data de publicació.

La llista definitiva de sol·licituds admeses i excloses es publicarà en aquesta pàgina web, una vegada acabat el termini d'al·legacions. Una vegada publicada la llista, es reunirà la comissió de selecció per a l'aplicació del barem i la resolució del procés.

La resolució de l'assignació de les pràctiques i la concessió de les beques es publicarà en aquesta pàgina web, i s'obrirà un  període d'al·legacions de 3 dies hàbils a partir del següent de la data de publicació.

La resolució definitiva es publicarà en aquesta pàgina web, i les persones seleccionades tindran un termini de 5 dies hàbils a partir del següent de la data de publicació per a acceptar la beca i presentar la documentació necessària per a la tramitació de les pràctiques i dels pagaments de la beca i l'alta en Seguretat Social, documentació que se'ls requerirà a través d'un avís en el correu electrònic de la UA.

Qui desitge renunciar a les pràctiques i a la beca, haurà de comunicar-ho per escrit i exposar-ne les causes al Vicerectorat d'Estudiants i Ocupabilitat, en els 5 dies següents a la publicació de la resolució de la convocatòria.

SETENA - PROTECCIÓ DE DADES DE CARÀCTER PERSONAL

De conformitat amb el que disposa la legislació vigent en matèria de protecció de dades, la Universitat d'Alacant tractarà les dades aportades, així com aquells continguts en la documentació que l'acompanye, amb la finalitat de tramitar les pràctiques curriculars i extracurriculars per a l'alumnat de la UA d'aquesta convocatòria. Aquesta finalitat està basada en el consentiment de l'interessat manifestat en l'enviament de la seua sol·licitud a la Universitat. En el marc dels tractaments esmentats, les seues dades no se cediran a tercers excepte obligació legal.

Us informem que podeu exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica ([https://seuelectronica.ua.es](https://seuelectronica.ua.es/va/)).

Podeu consultar la informació addicional i detallada sobre Protecció de Dades, els vostres drets i la Política de Privacitat de la Universitat d'Alacant en l'enllaç següent: [https://seuelectronica.ua.es/va/privadesa.html](https://seuelectronica.ua.es/va/privadesa.htm)

VUITENA -  RECURSOS

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant del jutjat contenciós administratiu d'Alacant que hi siga competent, en el termini de dos mesos comptadors des de l'endemà de la publicació, de conformitat amb el que estableix l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar-hi recurs de reposició en el termini d'un mes comptador des de l'endemà del dia de la publicació d'aquesta, davant de la rectora, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjuí que s'utilitze qualsevol altra via que es considere oportuna.

Davant de les actuacions de la Comissió de valoració, podrà interposar-se recurs d'alçada previst en l'article 122 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes comptador des de l'endemà  de les publicacions o notificacions. El recurs podrà interposar-se davant de l'òrgan que va dictar l'acte que és impugnat o davant de la rectora com a òrgan competent per a resoldre'l.

Alacant, 14 de maig de 2021

La rectora,

P.D. de signatura (Resolució de 22 de desembre de 2020),

la vicerectora d'Estudiants i Ocupabilitat

Rosario Ferrer Cascales

ANNEX I

COMPOSICIÓ DE LA COMISSIÓ DE SELECCIÓ

Integrants:

- Vicerectora d'Estudiants i Ocupabilitat o persona en qui delegue (presidirà la comissió).

- Director de la Càtedra Institucional d'Arquitectura Sostenible, o persona en qui delegue.

-  Responsable de la supervisió de las pràctiques en la unitat proponent.

- Responsable acadèmic de Pràctiques Externes del Centre responsable del pla d'estudis i l'alumnat al qual va dirigida la proposta, o persona en qui delegue.

-  Directora del Servei d'Alumnat, o persona en qui delegue.

-  Subdirectora de Pràctiques, Ocupació i Emprenedoria  (que actuarà com a secretària).

ANNEX II

BAREM A APLICAR

1. Nota mitjana de l'expedient acadèmic de grau que dóna accés al màster exigit en la convocatòria (2 punts):

-       Matrícula d'honor: 2 punts.

-       Excel·lent: 1.50 punts.

-       Notable: 1 punt.

2. Idioma, anglès (1 punt):

-       Nivell B1: 0.25 punts.

-       Nivell B2: 0.50 punts.

-       Nivell C1 o superior: 1 punt.

3. Altres mèrits relacionats amb les tasques i activitats de la convocatòria (2 punts):

3.1 Cursos extracurriculars, congressos, tallers,...: fins un màxim de 0.6 punts (0.01 punts per hora acreditada).

3.2 Informàtica (coneixements, nivell mitjà, de cursos rebuts d'Indesign, Worldpress i Photoshop): fins un màxim d'1 punt (0.01 punts per hora acreditada).

3.3 Publicacions i comunicacions a congressos relacionats amb la temàtica: fins un màxim de 0.2 punts (0.1 punts per ítem).

3.4 D'altres: fins un màxim de 0.2 punts (0.01 punts per ítem acreditat).

4. Entrevista personal (1 punt).





[Carretera Sant Vicent del Raspeig s/n  
03573 Sant Vicent del Raspeig - Alacant  
 Tel. 63 481 6679 - Fax 67 179 0496](https://www.google.es/maps/@03.906427,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12649&trk=tyah&trkInfo=tarId%4T1148755843043%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)